**DĖL ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO**

2022 m. kovo 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 37 punktais, 18 straipsnio 1 dalimi, Lietuvos Respublikos paslaugų įstatymo 2 straipsnio 7 ir 10 dalimis, Lietuvos Respublikos Švietimo įstatymo 43 straipsnio 10 dalies 6 punktu ir siekdama racionaliai eksploatuoti mokyklinius autobusus ir kitą turtą, Rokiškio rajono savivaldybės taryba n u s p r e n d ž i a:

 1. Patvirtinti Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarką (pridedama).

 2. Pripažinti netekusiu galios Rokiškio rajono savivaldybės tarybos 2019 m. lapkričio 29 d. sprendimą Nr. TS-227 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

 Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

 PATVIRTINTA

 Rokiškio rajono savivaldybės tarybos

 2022 m. kovo 25 d. sprendimu Nr. TS-

**ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKA**

**I. SKYRIUS**

**BENDROJI DALIS**

 1. Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarka (toliau – Tvarka) reglamentuoja Rokiškio rajono švietimo įstaigų (**lopšelių-darželių, bendrojo ugdymo, neformaliojo švietimo mokyklų) išskyrus Rokiškio rajono savivaldybės švietimo centro** teikiamų paslaugų mokesčio tarifą ir mokesčio panaudojimą. Paslaugų kainas nustato ir gautų pajamų panaudojimo tvarką tvirtina Rokiškio rajono savivaldybės taryba.

 1.1. Paslauga gali būti teikiama juridiniams ir fiziniams asmenims (asmenų grupei ar vienam asmeniui) laisvu laiku nuo švietimo įstaigos nuostatuose numatytos pagrindinės veiklos vykdymo.

 1.2. Paslaugos teikėjas – švietimo įstaiga, teikianti Paslaugą vartotojams (juridiniams ar fiziniams asmenims).

 1.3. Paslaugos gavėjas – paslaugos vartotojas (juridinis ar fizinis asmuo), kuris naudojasi Paslauga.

**II. SKYRIUS**

**TEIKIAMŲ PASLAUGŲ MOKESTIS**

 2. Paslaugų mokesčių įkainiai:

|  |  |  |
| --- | --- | --- |
| Eil.Nr. | Paslaugos pavadinimas | Įkainis |
| 1. | **Vežimo paslaugų suteikimas**: |  |
| 1.1 | Autobusais iki 18 vietų | transporto eksploatacinės išlaidos darbo dienomis ne daugiau kaip 8 val. per parą:0,28 Eur už 1 km (kai kuro kaina mažesnė už 1,80 Eur);0,33 Eur už 1 km (kai kuro kaina 1,80 – 2.20 Eur);0,38 Eur už 1 km (kai kuro kaina didesnė nei 2,20 Eur);Kitu laiku papildomas įkainis 9,00 Eur už sugaištą valandą |
| 1.2 | Autobusais 19–25 vietų | transporto eksploatacinės išlaidos) darbo dienomis ne daugiau kaip 8 val. per parą:0,31 Eur už 1 km (kai kuro kaina mažesnė už 1,80 Eur);0,37 Eur už 1 km (kai kuro kaina 1,80 – 2.20 Eur);0,43 Eur už 1 km (kai kuro kaina didesnė nei 2,20 Eur); Kitu laiku papildomas įkainis 9,00 Eur už sugaištą valandą |
| 1.3 | Autobusais daugiau kaip 25 vietų | transporto eksploatacinės išlaidos darbo dienomis ne daugiau kaip 8 val. per parą:0,52 Eur už 1 km (kai kuro kaina mažesnė už 1,80 Eur);0,62 Eur už 1 km (kai kuro kaina 1,80 – 2.20 Eur);0,72 Eur už 1 km (kai kuro kaina didesnė nei 2,20 Eur); Kitu laiku papildomas įkainis 9,00 Eur už sugaištą valandą |
| 2. | Kopijavimas (vienas lapas): |  |
| 2.1 | A4 formatas (1 pusė / dvipusis ) | 0,03 Eur / **0,05** Eur |
| 2.2 | A3 formatas (1 pusė / dvipusis) | 0,06 Eur / **0,10** Eur |
| 2.3 | Spalvota kopija | **0,30** Eur |
| 3.  | Naudojimasis kompiuteriu ir internetu (įstaigos darbuotojams, mokiniams nemokamai) | **1,0** Eur už 1 val. |
| 4. | **Paslaugų gavėjų aptarnavimas ir patalpų priežiūra:** |  |
| 4.1 | aktų salėje (klasėje ar kitoje patalpoje) | **5,0** Eur už 1 val. |
| 4.2 | aktų salėje (klasėje ar kitoje patalpoje) su įranga | **12,0** Eur už 1 val. |
| 4.3 | valgyklos salėje | **10,0** Eur už 1 val.  |
| 4.4 | choreografijos salėje mokiniamschoreografijos salėje kitiems asmenims | **3,0** Eur už val. **5,0** Eur už val. |
| 4.5 | sporto salėje mokiniams (grupei) su dušo paslaugomissporto salėje kitiems asmenims (grupei) su dušo paslaugomis | **4,0** Eur už 1,5 val.**8,0** Eur už 1,5 val. |
| 4.6 | Rokiškio KKSC šaudykla (grupei) | **30,0** Eur už 1,5 val. |
| 4.7. | Rokiškio KKSC ledo arena: |  |
| 4.7.1. | Visa ledo arena (grupei) | **50,0** Eur už 1,5 val.; |
| 4.7.2. | Studentams ir moksleiviams (pateikus patvirtinantį dokumentą) | **2,0** Eur už 1,5 val. |
| 4.7.3. | kitiems asmenims  | **3,0** Eur už 1,5 val. |
| 5. | **Apgyvendinimo paslaugos:** |  |
| 5.1. | su vienu patalynės komplektu  | **3,0** Eur  |
| 5.2. | poilsio kambario (viena vieta): |  |
| 5.2.1. | 1 parai | **7,30** Eur |
| 5.2.2. | nuo 2 iki 5 parų | 5,50 Eur **parai** |
| 5.2.3. | Nuo 6 ir daugiau parų | **5,0** Eur **parai** |
| 6. | Mokyklos dušo paslaugos 1 asmeniui: |  |
| 6.1 | mokiniams | **0,30** Eur |
| 6.2 | tėvams ir mokytojams | **0,60** Eur |
| 6.3 | kitiems gyventojams | **1,0** Eur |
| 6.4. | skalbimo paslaugos 2,5 val. | **2,00 Eur** |
| 7. | Poilsio vakarai, diskotekos, mokyklos renginiai | **1,0** Eur |
| 8. | Maitinimas mokyklų valgyklose (įstaigos darbuotojų, mokinių, **mokyklos bendruomenės atstovų, bendradarbiavimo partnerių**) | 30 proc. antkainis patiekalams |

 Pastabos.

 1. Kopijavimo ir skanavimo paslaugos, tiesiogiai susijusios su ugdymo proceso organizavimu, mokiniams ir mokytojams teikiamos nemokamai pagal mokyklos direktoriaus nustatytą tvarką.

 2. Mokyklų sporto salės Rokiškio rajono kūno kultūros ir sporto centro užsiėmimams suteikiamos nemokamai.

 3. Rokiškio KKSC ledo arena kūno kultūros pamokoms suteikiama nemokamai. Vaikams iki 6 m., neįgaliesiems, pensininkams (pateikus patvirtinantį dokumentą) ledo arenos paslaugos yra nemokamos. Rokiškio rajono kūno kultūros ir sporto centro treniruotėms, sporto varžyboms, rajono ledo ritulio klubams **(Rokiškio rajono ledo ritulio sporto klubas, Juodupės miestelio ledo ritulio sporto klubas, Rokiškio jaunųjų ledo ritulininkų klubas ,,Sparta“, Rokiškio ledo ritulio klubas ,,Entuziastai“),** prisidėjusiems prie aikštelės priežiūros, suteikiama nemokamai.

 4. Neformaliojo vaikų švietimo teikėjams, vykdantiems programas mokiniams ir Vaikų dienos centrams švietimo įstaigų patalpos (įskaitant patalpų išlaikymo, eksploatavimo ir komunalinių paslaugų mokesčius) suteikiamos nemokamai.

 5. Mokėjimas už Švietimo įstaigos teikiamas mokamas paslaugas nuo 10,0 Eur vykdomas pavedimu.

**III. SKYRIUS**

**TEIKIAMŲ PASLAUGŲ MOKESČIO PANAUDOJIMAS**

 3. Teikiamų paslaugų mokestis skiriamas:

 3.1. ugdymo procesui tobulinti, renginiams organizuoti;

 3.2. mokytojų, lektorių darbui, kelionės, maitinimo, nakvynės išlaidoms apmokėti;

 3.3. metodinėms priemonėms įsigyti;

 3.4. kanceliarinėms prekėms įsigyti;

 3.5. transportui išlaikyti (remontas, kuras, draudimas, techninė apžiūra ir kt.);

 3.6.kitoms prekėms (kanceliarinėms, elektros, santechnikos, valymo priemonėms, smulkioms remonto medžiagoms, ūkiniam inventoriui) įsigyti;

 3.7. sporto bazei prižiūrėti ir remontuoti, inventoriui ir įrangai atnaujinti;

 3.8. kitoms išlaidoms (komunalinėms, ryšiams, darbuotojų sveikatai tikrinti ir kt.);

 3.9. patalynei skalbti, įsigyti;

 3.10. vairuotojų darbo užmokesčiui;

 3.11. mokyklos valgyklos įrangai įsigyti ir valgiaraščių programos aptarnavimo mokesčiui sumokėti.

**IV. SKYRIUS**

**MOKESČIO APSKAITA IR KONTROLĖ**

 4. Teikiamų paslaugų mokestis yra specialiųjų programų lėšos.

 5. Teikiamų paslaugų mokestis pervedamas į švietimo įstaigos specialiųjų programų sąskaitą.

 6.Tiesiogiai už apskaitą ir kontrolę atsakingi švietimo įstaigos vadovai ir buhalterė.

**V. SKYRIUS**

**BAIGIAMOSIOS NUOSTATOS**

7. Švietimo įstaiga gali teikti **tik tas** Tvarkos 2 punkte nustatytas paslaugas pagal nustatytus įkainius, kurios yra reglamentuotos konkrečios mokyklos patvirtinta tvarka.

 8. Vadovaudamasi šia Tvarka švietimo įstaiga privalo parengti teikiamų mokamų paslaugų aprašą.

 9. Švietimo įstaiga gali teikti mokamas paslaugas tik tuo atveju, jei mokyklos direktoriaus įsakymu yra patvirtinęs Švietimo įstaigos teikiamų mokamų paslaugų aprašą.

 10. Švietimo įstaiga teikiamų mokamų paslaugų aprašą privalo viešinti savo mokyklos interneto svetainėje.

 11. Švietimo įstaigų patalpos gali būti nuomojamos, vadovaujantis Rokiškio rajono savivaldybės tarybos 2021 m. balandžio 30 d. sprendimu Nr. TS-113 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“.

 12. Rokiškio švietimo įstaigų teikiamų paslaugų kainų ir gaunamų lėšų panaudojimo tvarka naikinama, keičiama ar papildoma Rokiškio rajono savivaldybės tarybos sprendimu.

\_\_\_\_\_\_\_\_\_\_\_

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO ŠVIETIMO ĮSTAIGŲ TEIKIAMŲ PASLAUGŲ KAINŲ IR GAUNAMŲ LĖŠŲ PANAUDOJIMO TVARKOS PATVIRTINIMO“ AIŠKINAMASIS RAŠTAS**

 **Parengto sprendimo projekto tikslai ir uždaviniai.**

 Šiuo sprendimo projektu siūloma patvirtinti Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarką (toliau – Tvarka) išdėstant jį nauja redakcija dėl kainų padidėjimo.

 **Šiuo metu esantis teisinis reglamentavimas.**

 Lietuvos Respublikos švietimo įstatymas, Lietuvos Respublikos vietos savivaldos įstatymas. Rokiškio rajono savivaldybės tarybos 2019 m. lapkričio 29 d. sprendimą Nr. TS-227 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

 **Sprendimo projekto esmė.**

 Dėl kainų padidėjimo atsirado poreikis pakoreguoti *šiuos* Švietimo įstaigų teikiamų paslaugų įkainius ir gaunamų lėšų panaudojimą:

 vežimo paslaugų suteikimo (eil. Nr. 1);

 paslaugų gavėjų aptarnavimo ir patalpų priežiūros (eil. Nr. 4);

 maitinimo mokyklų valgyklose (eil. Nr. 8).

 **Laukiami rezultatai:**

Aiškus Rokiškio rajono švietimo įstaigų teikiamų paslaugų sąrašas ir įkainiai, racionalus teikiamų paslaugų mokesčio panaudojimas.

 **Finansavimo šaltiniai ir lėšų poreikis**.

 Sprendimo įgyvendinimui papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.**

 Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo ir sporto skyriaus vyriausioji specialistė Danutė Kniazytė